باش سؤز 17
. هر کس
اؤز کیلیمینی سودان چیخارتماقدادیر آرتیق...
کورهسللشمه
(جهانی شدن) و تکنولوژینین سرعتی تاثیرینده، یاشام طرزیمیز تعجب ائتمهلی بیر
وضعیتده فردیتچیلییه (فردگرایی) ساری گئتمکدهدیر. حالبوکی، دوغال اولاراق انسان
جمعی یاشاماغا مئییللی اولمالیدیر. اما تاسف ایله، جامعهمیز (و بلکه بوتون
دونیا) ائله یؤنه گئتمکدهدیر کی، هر کس اؤز سورونلارینی گؤروب، باشقالارینی گئت-
گئده اونودماقدادیر. گلهنک و گؤرهنکلریمیز اوزوندن، و دین کولتورونون گوجلو
اولدوغوندان دولایی بو گونکو جامعهمیزده فردیتچیلیک رنگسیز گؤزوکسه ده، آنجاق اونون یئنی قوشاقلار
آراسیندا گونو- گوندن آرتماسی قایغی دوغورماقدادیر. هر کس اؤز کیلیمینی سودان
چیخارتماقدادیر آرتیق... و گئتدیکجه هر کس یالنیز اؤزون گؤرور و اوزونه دوشگونلشیر.
گؤرونتویه،
مدلارا اویماق و دب اولانلاری تعقیب ائتمک، دوغما کولتور ایله اوست- اوسته و
اویقون اولارسا، اؤزلویونده هم یاخشیدیر، هم انسانلاردا چئشیدلیلیک و جانلیلیق
یارادار. آنجاق آشیری ظاهری سوسلهمک، ایچ ماهیتی قیراغا قویوب ائشیک گؤرونتویه
حددیندن آرتیق اؤنم وئرمک، اؤزونو گؤزللیک جراحلیقلارینا تاپشیرماق، سایزلاری
باربیلشدیرمک، و اونلارجا بونا بنزر نمونهلرین یئنی نسیلده و حتی قاباقکی نسیلده
یایقینلاشماسی، انسانلارین کارکتئر و منلیگینی آماجلاماقدا اولان خستهلیگین
اپیدمی حالینا گلمهسینین گؤسترگهسیدیر.
انسانلارین
فیزیکسل، بدنی و گؤرونتو قایغیلاری چوخالدیقجا، گؤزللیک ملزمهلرینین مصرفی آشیری
حدلره گئدیب چاتیر، و بو ایسه، انسانین درینلیکدن قاچینیب، دایازلیغا ساری گئتمهسینی
ذهنه گتیریر. بئله بیر دورومدا، «من»-ی یوغرولدوب شکیل وئرن عنصر، روح ساغلاملیغی
و کولتور گرکلیلیگی دییل، باشقالارینین باخیشیدیر.
نوع مطلب :
برچسب ها :
لینک های مرتبط :
azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab pes_Arab prs_Arab